b'\n_START_ARTICLE_\nJanez Veider\n_START_SECTION_\n\xc5\xbdivljenje in delo\n_START_PARAGRAPH_\nRojen je bil v Meng\xc5\xa1u, kaj\xc5\xbearju Izidorju in Mariji r. Kre\xc4\x8d. Veiderjevi so bili tirolskega rodu. Obiskoval je gimnazijo v Kranju, teologijo je \xc5\xa1tudiral v Briksnu in Ljubljani. Novoma\xc5\xa1nik je postal 21. julija 1921. Kot kaplan je slu\xc5\xbeboval od 1922 do 1926 na Vrhniki, od 1927 do 1930 v \xc5\xa0kofji Loki. V letu 1930 je upravljal \xc5\xbeupnijo Ko\xc4\x8devske Poljane, od 1931 do 1936 je bil kaplan v Stari Loki. Leta 1936 je postal ekspozit v Lukovici. Od tu so ga leta 1941 pregnali Nemci. Od\xc5\xa1el je v Ljubljano \xc5\xa1tudirat umetnostno zgodovino. Med tem \xc4\x8dasom je bil spiritualni vodja ljubljanskih ur\xc5\xa1ulink. Leta 1945 je diplomiral, leto kasneje je doktoriral z disertacijo Stara ljubljanska stolnica (iz\xc5\xa1la 1947). Na Teolo\xc5\xa1ki fakulteti je med 1945 in 1949 predaval kr\xc5\xa1\xc4\x8dansko umetnost. Nato je bil obsojen na \xc5\xa1est let zapora in leta 1955 pri\xc5\xa1el iz zapora. To leto je postal upravitelj \xc5\xbeupnije Stara Loka._NEWLINE_Leta 1963 se je preselil v Pe\xc4\x8de, a je \xc5\xbee leto pozneje umrl v Ljubljani._NEWLINE_Bil je navdu\xc5\xa1en zbiralec umetnin, starin in knjig. Spisal je ve\xc4\x8d publikacij iz umetnostne zgodovine.'